
Ұлттық  келбетіміз ғой

"Бақыр қазан қайнаса,
                       бәріміздің бағымыз,-
Туған жердің әр тасы
                      біздің алтын тағымыз", -деген мақал тілімнің ұшына үйірілген сайын, ойыма орысшаланып кеткен ауылдардың атауы еріксіз орала береді. Корнеевка, Сер-геевка, Тимирязево, Николаевка деген атауларды естіген сайын, оның мән-мағынасын түсінбей қапа боламын. Осыдан біраз күн бүрын ауылға бармақ болып, автобусқа отырдым. Қасыма карт кісі келіп жайғасты. Әлгі адам әңгімешіл екен. Оның қызыкты әңгімесімен жол қысқарды. "Қай жерге келіп қалдық, балам?" - деді сәлден кейін ол. "Николаевкаға", -дедім мен. "Еее, баяғы Көбеш деген ауыл ғой. Оның қайдан шыққанын білесің бе?" - деп маған сұраулы жүзбен қарады.
Жолаушы ата мені Николаевка ауылының тарихы туралы ақпаратпен қанықтырды. Бұл елді мекенді арғы аталарымыз бұрыннан мекендеген, сол кезде Көбеш аталыпты. Ресей патшалығының ықпалымен елдің атауы өзгерген. Атаның айтуынша, сол кездегі атамекен атауларына "ерекше өзгеріс" әкелген екінші кезең - тың және тыңайған жерлерді игеру немесе "Хрущевтің жылымығы" кезеңі екен. Бұл кезде қазақ халқына ертеден белгілі Ақмола қаласы Хрущевтің әмірімен Целиноград аталса, өлкеде бірыңғай "ильскийлер" мен "ныйлардан" тұратын 3500-дей жаңа атаулары бар елді мекендер пайда болыпты. Қазақ жерінде кең етек алған жаңа атаулардың бір тобы қазан теңкерісінен бастау алып, партия және мемлекеттің саяси қайраткерлерінің есімін қою дәстүрге енген-тін.
Еліміз тәуелсіздік туын көтергеніне ширек ғасырдан асып бара жатса да, ел де, жер де, тіл де өзіміздікі десек те, мағынасы жоқ ауылдардың атауларына қарап, әлі күнге дейін "өзгенің" ықпалында жүргендей сезінеді екенсің. Бұл мәселенің шешілуі ономастикалық комиссия құзырында, қаржы талап етеді немесе алдағы уақыттың еншісінде деп өзімізді-өзіміз тежесек те, оның шешімін табатын уақыт жеткен сияқты. Елбасы Нұрсұлтан Назарбаевтың "Болашаққа бағдар: рухани жаңғыру" мақаласында сөз етіп отырған ұлттық кодтың бір белгісі осы емес пе?! Еліміздің жаңғыруы, жер-судың бұрынғы казаки атауларын жаңғырту - ұлттық келбеттің бір көрінісі емес деп кім айтады?! ¥лттық кодты жаңғырту жолында бұл мәселеге көзді жұмып қарауға болмайды. Аталарымыз мұра етіп қалдырған дарқан жерлеріміздің атауларына қайта жан бітірсек, еліміздің көркеюін, дамуын одан әрі жандандыра түсері сөзсіз.
Қызылжар өңірінде Явленка.Черуновка секілді ауылдардың да қазақ атаулары болған. Оларды сәйкесінше Мүсін, Сарыбие деп атасақ, қандай көркем?! Елбасының ендігі мақсаты дербес ел ретінде халыктың сана-сезімін ояту болса, біз оның жүзеге асуын қолдауымыз керек, ағайын!

